आज से खेल स्टेडियम में जिला कुमार जिला केसरी दंगल
कैथल | खेलएवं युवा कार्यक्रम विभाग द्वारा चार से पांच मार्च तक पट्टी अफगान स्थित स्टेडियम में जिला स्तरीय अखाड़ा प्रतियोगिता जिला कुमार जिला केसरी दंगल का आयोजन करवाया जाएगा। इन प्रतियोगिताओं का आयोजन विभिन्न आयु भार वर्गों में होगा। जिला खेल एवं युवा कार्यक्रम अधिकारी कर्मचंद ने बताया कि जिला स्तरीय अखाड़ा प्रतियोगिता में 16 वर्ष तक आयु वर्ग में 30, 32, 34, 36, 38, 40, 42, 45, 48 एवं 52 किलोग्राम भार वर्ग में प्रतियोगिता करवाई जाएंगी। 18 वर्ष तक आयु वर्ग में 42, 46, 50, 54, 58, 63, 69 76 किलोग्राम भार वर्ग में प्रतियोगिताएं होंगी। सीनियर आयु वर्ग में 50, 54, 58, 63, 69, 76 85 किलोग्राम भार वर्ग में प्रतियोगिताएं आयोजित करवाई जाएंगी। जिला कुमार वर्ग में 62 से 74 किलोग्राम तथा जिला केसरी वर्ग में 74 किलोग्राम से ऊपर भार वर्ग में प्रतियोगिताएं आयोजित होंगी। प्रतियोगिता में प्रथम द्वितीय स्थान प्राप्त करने वाले खिलाड़ियों को नकद पुरस्कार दिए जाएंगे। जिला कुमार प्रतियोगिता में प्रथम स्थान प्राप्त करने वाले खिलाड़ी को 2100 रुपए तथा द्वितीय स्थान प्राप्त करने वाले पहलवानों को 1100 रुपए का इनाम दिया जाएगा। जिला केसरी प्रतियोगिता में प्रथम स्थान प्राप्त करने वाले पहलवान को 3100 रुपए तथा द्वितीय स्थान प्राप्त करने वाले पहलवान को 2100 रुपए का नकद इनाम दिया जाएगा।
bho_Deva hin_Deva